Kvennahlaup ÍSÍ

Kvennahlaup ÍSÍ er almenningshlaup sem haldið hefur verið í júní ár hvert frá árinu 1990. Tilgangur hlaupsins er að stuðla að heilsueflingu meðal kvenna.

Kvennahlaupið var fyrst haldið 30. júní árið 1990 í tengslum við Íþróttahátíð Íþrótta- og Ólympíusambands Íslands (ÍSÍ) og fór það þá fram á 8 stöðum á landinu. Í fyrsta hlaupinu voru um 2500 konur sem tóku þátt en árið 2019 fór hlaupið fram á um 80 stöðum á landinu og voru þátttakendur um það bil 10 þúsund sem er þó nokkuð minna en mörg undanfarin ár. Árið 2008 voru þátttkendur t.d. rúmlega tuttugu þúsund talsins.„Kvennahlaup ÍSÍ 21. júní“, Morgunblaðið, 19. júní 2008 (skoðað 30. júní 2019)Isi.is, „Sjóvá kvennahlaup ÍSÍ“  (skoðað 30. júní 2019)Fjölmennasti hlaupastaðurinn hefur jafnan verið í Garðabæ. 

Skipuleggjendur hlaupsins hafa lagt áherslu á mikilvægi þess að hver kona geti tekið þátt í hlaupinu á sínum eigin forsendum, valið vegalengd sem hentar og að hlaupið sé viðburður þar sem kynslóðir geti sameinast og átt góða samverustund.Mbl.is, „Kvennahlaupið er okkar stund“ (skoðað 30. júní 2019)

 Tilvísanir 
Flokkur:Íþróttir